星玄|水瓶女王楚然新劇殺手造型 竟被指似「神仙姐姐」劉亦菲
2024年04月21日 00:00
東網電視
更多新聞短片
今日係4月21日農曆三月十三,幸運星係水瓶座,事業運強,無後顧之憂,可放膽追尋夢想。水瓶座的王楚然去年先後憑《玉骨遙》、《我的人間煙火》兩齣劇集,令人氣再度急升,而上個月又有新劇《柳舟記》推出,接下來再有《烽影燃梅香》以及同檀健次合拍嘅劇集《愛情有煙火》,王楚然劇接劇做到無停手,真係事業運強。
日前,有網民於社交網上大晒多張王楚然於新劇《烽影燃梅香》中嘅造型相,當中以殺手造型最為吸引,從相中可見王楚然穿着黑色皮革、白色連身古裝服,配搭黑色絨布披風,整體氣質與以往有鄰家女孩嘅感覺不同,唔少網民見到之後都大讚夠帥氣,更有人話王楚然呢一身造型同「神仙姐姐」劉亦菲氣質相似。
至於是日最旺嘅生肖係虎,狀態好,趁周日接觸大自然,對身心健康有益。肖虎嘅冼靖峰(Archie)早前喺《亞洲超星團》中獲得第三名,成功加入男團「LOONG9」,仲獲官方贈予外號「妙音龍子」。有傳Archie正忙與「LOONG 9」其他成員一齊到北京受訓,但原來佢同黃奕斌、文佐匡均因有工作在身,未能前往,但佢哋並沒有因此而停下來,反而自費上堂增值,Archie你狀態好,趁放假就要多接觸大自然,對身心健康有益。